સામાન્ય રીતે આ પ્રકારની ફરિયાદ કરતા મહિલાઓને આબરૂ જવાનો ડર લાગે છે, બીજી તરફ પોલીસના દુરવ્યવહાર અને બેશરમી ભર્યા પ્રશ્નનો ડર લાગે છે જેના કારણે મહિલાઓ ફરિયાદ કરતી જ નથી, પરંતુ કપડવંજ ગ્રામ્ય પોલીસમાં એક મહિલાએ ફરિયાદ કરવાની હિમંત તો કરી પણ પોલીસે ખોટા આરોપીને કોર્ટમાં રજુ કરી સાચા આરોપીને બચાવી લીધો હતો, પણ આ મામલે ભોગન બનાનાર મહિલાઓ ખોટા આરોપીને પકડયા છે તેવી રજુઆત કરતા આ મામલે તપાસ શરૂ થઈ અને તેમાં ભાંડો ફુટયો કે પોલીસે જે આરોપીને કોર્ટમાં રજુ કરી જેલમાં  મોકલી આપ્યો છે તે આરોપી જ નથી પણ અને સાચો આરોપી બહાર ફરી રહ્યો છે જેના પગલે કપડવંજના પોલીસ સબઈન્સપેકટર એમ આર બારોટને ફરજ મોકુફી ઉપર ઉતારી દેવામાં આવ્યા છે પરંતુ રાજકિય વગ ધરાવતા પીએસઆઈ બારોટ ફરી પોતાની વગનો ઉપયોગ કરી ફરજ ઉપર આવી જશે તેવો દાવો પણ થઈ રહ્યો છે.